Yangi “Chip va Deyl” kompyuter grafikasi yordamida suratga olinadi

Disney studiyasi burunduqlar – Chip va Deyl haqida to‘liq metrajli film suratga olishni rejalashtirmoqda, deb xabar berdi The Hollywood Reporter.

Nashrning ma’lum qilishicha, multserialning davomi kompyuter animatsiyasi yordamida haqiqiy aktyorlar bilan birgalikda suratga olinadi.
Reklama roliklari rejissori Robert Ragen ushbu loyihani tiklashni taklif qildi. Kartinani suratga olish bilan Disney’ga qarashli Mandeville Films kompaniyasi shug‘ullanmoqda. Na kartina syujeti, na filmning ekranlarga chiqish muddati haqida hech qanday batafsil ma’lumot berilmagan.
“Chip va Deyl” – “Uolt Disney” studiyasining animatsion qahramonlari birinchi marta 1943-yilda “Oddiy Pluto” multfilmida paydo bo‘lgan edi. Keyinchalik burunduqlar Donald Dak va Mikki Maus bilan birgalikda boshqa multfilmlarda chiqa boshladi. Ularga “Chip va Deyl yordamga shoshiladi” multseriali katta mashhurlik olib keldi. Serial 1989–1990-yillarda suratga olingan edi.